大名鼎鼎嘅肥姐小食，連霆鋒都推介過嘎！！因為佢下晝兩點先開始營業，所以中午食完飯行一陣街再過嚟就啱啱好可以當食下午茶啦。人唔算太多，不過排隊速度都幾快。價格寫得好清楚，睇著嚟點就得啦~~皇牌套餐，有大生腸、墨魚、雞胗。一般我都會選套餐，一次過癮。而且份量都幾大，食落去唔會覺得腥又唔會覺得肥膩。搭配wasabi、甜醬一齊食好好味，大生腸新鮮彈牙，墨魚新鮮，同出面日式料理刺身差唔多。雞胗好脆，簡直物有所值